**Aneks 1: Smjernice za izradu Strategija zelene urbane obnove**

~~Pod Strategijom~~ Strategija zelene urbane obnove je ~~podrazumijeva se~~ strateška podloga ~~akt strateškog planiranja~~ od značaja za jedinicu lokalne ~~i područne (regionalne)~~ samouprave ili Grad Zagreb, ~~a~~ koja se odnosi na ostvarenje ciljeva razvoja zelene infrastrukture, integraciju NBS rješenja, unaprjeđenje kružnog gospodarenja prostorom i zgradama, ostvarenje ciljeva energetske učinkovitosti, prilagodbe klimatskim promjenama i jačanje otpornosti na rizike.

Strategija zelene urbane obnove u pravilu se donosi za razdoblje od 5 do 10 godina.

Obvezni sadržaj strategija zelene urbane obnove čine poglavlja 1., 3., 4., 5., 6., 9., 10. i 13. koja su uvjet prihvatljivosti (vidjeti točku 2.6. Uputa). Opcionalni sadržaj strategija zelene urbane obnove čine poglavlja 2., 7., 8., 11. i 12. koja se dodatno boduju (vidjeti točku 4.2.2. Uputa). Redoslijed poglavlja nije obvezujući, moguće je dodati poglavlja koja se ne navode u smjernicama i koja se ne boduju.

Smjernice sadrže obvezni sadržaj te opcionalna poglavlja Strategije razvoja zelene urbane obnove.

|  |
| --- |
| **Struktura Strategije zelene urbane obnove** |
| **1. UVOD** |
| Pojasnite svrhu i razloge izrade dokumenta i opišite proces izrade dokumenta.  Navedite nacionalni zakonodavni okvir i njegovu poveznicu s temom zelene infrastrukture i/ili kružnog gospodarenja prostorom i/ili zgradama. |
| **2. POVEZNICA NA PROGRAME ZI I KG I NPOO** |
| Navedite/odredite na koji način Strategija zelene urbane obnove doprinosi ciljevima *Programa razvoja zelene infrastrukture u urbanim područjima za razdoblje od 2021. do 2030. godine* (Program ZI) i *Programa razvoja kružnog gospodarenja prostorom i zgradama za razdoblje od 2021. do 2030. godine* (Program KG) te reforme *C6.1.R5 Uvođenje novog modela strategija zelene urbane obnove i provedba pilot projekta razvoja zelene infrastrukture i kružnog gospodarenja prostorom i zgradama* iz Nacionalnog plana oporavka i otpornosti 2021 - 2026 (NPOO). |
| **3. SREDNJOROČNA VIZIJA RAZVOJA** |
| Definirajte srednjoročnu viziju razvoja za razdoblje provedbe Strategije zelene urbane obnove, koja služi kao jasan vodič za odabir ciljeva i postupaka djelovanja. |

|  |
| --- |
| **4. RAZVOJNE POTREBE I POTENCIJALI** |
| Opišite razvojne potrebe i potencijale koji uključuju gospodarske, socijalne, okolišne i sl. međupovezanosti. |
| **5. OSNOVNA OBILJEŽJA PODRUČJA OBUHVATA** |
| Odredite, opišite i kartografski prikažite područje obuhvata za koje se izrađuje Strategija zelene urbane obnove.  Navedite glavne značajke područja za koje se izrađuje Strategija zelene urbane obnove, a koja sadrži podatke kao što su broj, gustoću i dob stanovništva prema zadnje javno dostupnom Popisu stanovništva od strane Državnog zavoda za statistiku, glavna fizička i teritorijalna obilježja obuhvata zahvata i sl.  Popišite klimatska obilježja, kao npr. srednje godišnje temperature, ukupne godišnje količine padalina i slične meteorološke podatke. |
| **6. ANALIZA ULAZNIH PODATAKA POVEZANIH S TEMOM ZELENE URBANE OBNOVE** |
| Izradite analizu važećih strateških i prostorno planskih dokumenata.  Izradite povijesnu analizu koja, između ostalog, obrađuje razvoj značajnih javnih zelenih površina.  Potrebno je izraditi i druge analize kao što su npr. analiza baza podataka zelenih površina, dostupnih pisanih izvora (analize, strategije, studije, godišnjaci, izvješća, i dr.), prirodnih elemenata (tlo, vode, urbane šume i dr.), društveno-gospodarska analiza, vizualno-strukturna analiza (snimanje iz zraka, terensko istraživanje, krajobrazna studija i dr.) i sl.  Analizirajte dosadašnja javna ulaganja kroz gradski proračun u pojedinačne zahvate na temu zelene urbane obnove.  Analiza podataka i komentara dobivenih ispitivanjem javnog mnijenja građana i drugih ključnih dionika kao što su npr. organizacije civilnog društva, interesne skupine, akademske zajednice, dionici iz privatnog sektora i dr. |
| **7. MODEL KRUŽNOG GOSPODARENJA PROSTOROM I ZGRADAMA** |
| Izradite analizu, opis i kartografski prikaz odabranih napuštenih prostora i zgrada za koje se mogu predložiti načini unaprjeđenja po principima kružnosti. |
| **8. PODRUČJA POGODNA ZA URBANU PREOBRAZBU I/ILI URBANU SANACIJU** |
| Izradite analizu, opis i kartografski prikaz građevinskih područja pogodnih za urbanu preobrazbu i/ili urbanu sanaciju (vidjeti čl. 3. st.1.točka. 40-41. Zakona o prostornom uređenju NN [153/13](https://narodne-novine.nn.hr/clanci/sluzbeni/2013_12_153_3220.html), [65/17](https://narodne-novine.nn.hr/clanci/sluzbeni/2017_07_65_1494.html), [114/18](https://narodne-novine.nn.hr/clanci/sluzbeni/2018_12_114_2218.html), [39/19](https://narodne-novine.nn.hr/clanci/sluzbeni/2019_04_39_801.html), [98/19](https://narodne-novine.nn.hr/clanci/sluzbeni/2019_10_98_1939.html)) te prijedlog unaprjeđenja.  Područja pogodna za urbanu preobrazbu i/ili urbanu sanaciju mogu obuhvatiti područja pogođena potresom. |

|  |
| --- |
| **9. IZRADA SWOT ANALIZE** |
| Izradite analizu snaga/slabosti/prilika/prijetnji u planiranju razvoja zelene infrastrukture i nekorištenih površina javne namjene (vidjeti čl. 3. st.1. točka 32. Zakona o prostornom uređenju NN [153/13](https://narodne-novine.nn.hr/clanci/sluzbeni/2013_12_153_3220.html), [65/17](https://narodne-novine.nn.hr/clanci/sluzbeni/2017_07_65_1494.html), [114/18](https://narodne-novine.nn.hr/clanci/sluzbeni/2018_12_114_2218.html), [39/19](https://narodne-novine.nn.hr/clanci/sluzbeni/2019_04_39_801.html), [98/19](https://narodne-novine.nn.hr/clanci/sluzbeni/2019_10_98_1939.html)). |
| **10. STRATEŠKI OKVIR** |
| Definirajte aktivnosti/projekte koji doprinose zelenoj urbanoj obnovi.  Potrebno je pojasniti i opisati aktivnosti u odnosu na razvojne potrebe, kao što su npr.:   * očuvanje i unaprjeđenje zelenog karaktera i identiteta grada, * stvaranje prostora ugodnog za život i podizanje kvalitete života, * uspostavljanje umreženog sustava otvorenih površina, jačanje uloge povezivanja pojedinih dijelova grada, središta s periferijom te otvorenih prostora različitih tipova i funkcija međusobno, * integriranje vodenih površina u sustav zelene infrastrukture grada, * osiguravanje dostupnosti zelenih površina stanovništvu, * prilagodbe klimatskim promjenama i jačanje otpornosti na rizike * stavljanje u ponovnu upotreba napuštenih javnih prostora i zgrada i sl.   Opišite provedbu i tijek razvoja odabranih aktivnosti/projekata. |
| **11. HORIZONTALNA NAČELA** |
| Opišite kako će Strategija zelene urbane obnove doprinijeti promicanju pristupačnosti za osobe smanjene pokretljivosti i osobe s invaliditetom te ima li izravnih ili neizravnih učinaka na primjenu Zakona o ravnopravnosti spolova i Zakona o suzbijanju diskriminacije. |
| **12. POKAZATELJI, INDIKATIVNI FINANCIJSKI PLAN I TERMINSKI PLAN PROVEDBE** |
| Odredite ključne pokazatelje rezultata s ciljanim vrijednostima, a koji trebaju biti usklađeni s pokazateljima ishoda navedenima u Programima ZI i KG za Posebni cilj 2, a koji su definirani na nacionalnoj razini.  Opišite okvir za praćenje i vrednovanje uspješnosti provedbe definiranih aktivnosti, temeljem ostvarenja pokazatelja.  Izradite indikativni financijski plan s prikazom financijskih pretpostavki za provedbu aktivnosti/projekata.  Prikažite terminski plan provedbe odabranih aktivnosti/projekata, koji doprinose ostvarenju utvrđenih pokazatelja rezultata.  Potrebno je naznačiti ključne točke ostvarenja. |
| **13. POPIS IZVORA/LITERATURE** |
| Izradite popis izvora/literature koji je korišten za izradu Strategije zelene urbane obnove. |